তিনি তামিম চৌধুরীকে জেএমবি সদস্যদের সঙ্গে পরিচয় করিয়ে দেন। তাঁদের মধ্যে হোলি আর্টিজানে হামলার অন্যতম পরিকল্পনাকারী সারোয়ার জাহানও ছিলেন। প্রথমে তাঁরা জুনুদ আল তাওহীদ আল হিকমা নামের একটি জঙ্গি সংগঠন গড়ে তোলেন। ২০১৪ সালের দিকে পুলিশ ওই সংগঠনের কয়েকজনকে ধরে ফেলেন, তাঁদের কাছ থেকে সশস্ত্র প্রশিক্ষণের ভিডিও চিত্রও পাওয়া যায়। ভিডিওতে জঙ্গি সংগঠনটিতে আল-কায়েদার প্রতিষ্ঠাতা ওসামা বিন লাদেন, আয়মান আল জাওয়াহিরির ছবি যেমন ছিল, ইসলামিক স্টেটের আবু বকর আল বাগদাদী সবারই ছবি ছিল। পরে তাঁরা আইএস মতাদর্শ অনুসরণ করতে শুরু করেন।